Steppehøne har en svart flekk på magen og undersiden av vingene er lyse. Hannen har grått hode og bryst, oransje fjes og et grått brystbånd. Hunnen mangler brystbåndet, er mer stripet på overdelene, og har mindre kraftige farger. Den har et lite, dueaktig hode og hals og en kraftig og kompakt kropp. Vingene og halen er spisse. Føttene har fjærkledde framtær, mens den bakre tåen er naken. Arten har en hurtig, direkte flukt. Flokker flyr til vannhull ved soloppgang og solnedgang.